ᱥᱤᱞᱪᱚᱨ ᱨᱮᱞᱣᱮ ᱥᱴᱮᱥᱚᱱ

ᱥᱤᱞᱪᱚᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱟᱥᱟᱢ ᱨᱮᱱᱟᱜ ᱛᱟᱨᱟᱯᱩᱨ, ᱥᱤᱞᱪᱚᱨ ᱨᱮ ᱢᱮᱱᱟᱜ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱠᱚᱧᱮ-ᱥᱟᱢᱟᱝ ᱥᱤᱢᱟᱹ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱟᱹᱭᱫᱟᱹᱨᱤ ᱴᱚᱴᱷᱟ ᱨᱮ ᱦᱤᱡᱩᱜᱼᱟ ᱾ ᱱᱚᱰᱮᱱᱟᱜ ᱨᱮᱞᱣᱮ ᱜᱮᱡᱽ ᱫᱚ ᱵᱨᱚᱰ ᱜᱮᱡᱽ ᱠᱟᱱᱟ ᱾ ᱱᱚᱣᱟ ᱥᱴᱮᱥᱚᱱ ᱨᱮ ᱢᱤᱫᱴᱟᱹᱝ ᱰᱤᱡᱮᱞ ᱞᱟᱭᱤᱱ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱟᱥᱟᱢ ᱵᱮᱝᱜᱚᱞ ᱨᱮᱞᱣᱮ ᱦᱚᱛᱮᱛᱮ ᱵᱮᱱᱟᱣ ᱟᱠᱟᱱ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱥᱴᱮᱥᱚᱱ ᱨᱮ ᱯᱮᱭᱟ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱑᱔ ᱜᱚᱴᱟᱝ ᱮᱛᱚᱦᱚᱵ ᱴᱨᱮᱱ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱥᱤᱞᱪᱚᱨ ᱥᱟᱶᱛᱮ ᱯᱩᱨᱟᱹ ᱵᱟᱨᱟᱠ ᱜᱷᱟᱴ ᱨᱮ ᱥᱮᱵᱟ ᱮᱢᱚᱜᱼᱟ ᱾ ᱥᱤᱞᱪᱚᱨ ᱠᱷᱚᱱ ᱫᱤᱞᱞᱤ, ᱠᱚᱞᱠᱟᱛᱟ, ᱪᱮᱱᱱᱟᱭ, ᱵᱤᱥᱟᱠᱷᱟᱯᱟᱴᱱᱟᱢ, ᱠᱟᱱᱯᱩᱨ, ᱯᱟᱴᱱᱟ, ᱯᱨᱚᱭᱟᱜᱽᱨᱟᱡᱽ, ᱦᱟᱭᱫᱨᱟᱵᱟᱫᱽ, ᱠᱚᱭᱟᱢᱵᱟᱴᱩᱨ, ᱵᱤᱡᱚᱭᱣᱟᱰᱟ, ᱜᱩᱣᱟᱦᱟᱴᱤ, ᱵᱷᱩᱵᱽᱱᱮᱥᱚᱨ, ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱟᱨ ᱚᱜᱚᱨᱛᱟᱞᱟ ᱥᱟᱶᱛᱮ ᱥᱤᱧᱚᱛ ᱨᱮᱱᱟᱜ ᱵᱷᱮᱜᱟᱨ ᱵᱷᱮᱜᱟᱨ ᱥᱚᱦᱚᱨ ᱞᱟᱹᱜᱤᱫ ᱴᱨᱮᱱ ᱪᱟᱞᱟᱜᱼᱟ ᱾ ᱱᱤᱛ ᱫᱷᱟᱹᱨᱤᱡ, ᱥᱤᱧᱚᱛ ᱡᱟᱠᱟᱛ ᱨᱮ ᱑᱗᱐ ᱥᱴᱮᱥᱚᱱ ᱥᱤᱞᱪᱚᱨ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾

ᱱᱟᱜᱟᱢ
ᱱᱚᱣᱟ ᱥᱴᱮᱥᱚᱱ ᱫᱚ ᱯᱩᱭᱞᱩ ᱫᱷᱟᱣ ᱑᱙᱘᱘ ᱥᱟᱞ ᱨᱮ ᱟᱥᱟᱢ ᱵᱮᱝᱜᱚᱞ ᱨᱮᱞᱣᱮ ᱨᱮ ᱵᱮᱱᱟᱣ ᱞᱮᱱᱟ ᱾ ᱟᱥᱟᱢ ᱨᱮ ᱵᱨᱤᱴᱤᱥ ᱟᱜ ᱪᱟᱭ ᱵᱟᱜᱟᱱ ᱠᱚ ᱥᱮᱵᱟ ᱞᱟᱹᱜᱤᱫ ᱟᱥᱟᱢ ᱵᱮᱝᱜᱚᱞ ᱨᱮᱞᱣᱮ ᱫᱚ ᱑᱘᱙᱒ ᱥᱟᱞ ᱨᱮ ᱥᱮᱞᱮᱫ ᱞᱮᱱᱟ ᱛᱟᱦᱮᱸᱫ ᱾ ᱟᱥᱟᱢ ᱫᱚ ᱵᱮᱝᱜᱚᱞ ᱨᱮᱞᱣᱮ ᱨᱮᱱᱟᱜ ᱯᱮᱭᱟ ᱵᱷᱟᱜᱽ ᱛᱟᱦᱮᱸ ᱠᱟᱱᱟ ᱟᱨ ᱥᱤᱞᱪᱚᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱯᱩᱭᱞᱩ ᱵᱷᱟᱜᱽ ᱨᱮ ᱦᱤᱡᱩᱜ ᱠᱟᱱᱟ, ᱡᱟᱦᱟᱸ ᱫᱚ ᱠᱚᱢᱤᱞᱟ-ᱟᱠᱦᱳᱨᱟ-ᱠᱩᱞᱳᱨᱟ-ᱵᱚᱫᱚᱨᱯᱩᱨ ᱵᱷᱟᱜᱽ ᱠᱚ ᱢᱮᱛᱟᱜ ᱠᱟᱱᱟ, ᱡᱟᱦᱟᱸ ᱫᱚ ᱑᱘᱙᱖-᱑᱘᱙᱘ ᱨᱮ ᱮᱦᱚᱵ ᱞᱮᱱᱟ ᱟᱨ ᱢᱩᱪᱟᱹᱫ ᱨᱮ ᱑᱙᱐᱓ ᱨᱮ ᱞᱩᱢᱰᱤᱝ ᱫᱷᱟᱹᱨᱤᱡ ᱛᱮ ᱵᱟᱲᱦᱟᱣ ᱞᱮᱱᱟ ᱾

ᱥᱩᱵᱤᱫᱷᱟ
ᱥᱴᱮᱥᱚᱱ ᱨᱮ ᱯᱮᱭᱟ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱟᱹᱰᱤ ᱜᱟᱱ ᱯᱟᱥᱮᱱᱡᱚᱨ ᱠᱚ ᱥᱮᱵᱟ ᱮᱫᱼᱟ ᱾ ᱱᱚᱣᱟ ᱨᱮ ᱨᱮᱴᱤᱭᱚᱨᱤᱝ ᱚᱲᱟᱜ ᱥᱮ ᱯᱟᱥᱮᱱᱡᱚᱨ ᱣᱮᱴᱤᱝ ᱚᱲᱟᱜ ᱥᱮᱞᱮᱫ ᱢᱮᱱᱟᱜᱼᱟ ᱡᱟᱦᱟᱸ ᱨᱮ ᱞᱟᱹᱠᱛᱤᱭᱟᱱ ᱯᱷᱩᱨᱪᱟᱹ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱑᱙᱙᱕ ᱥᱮᱨᱢᱟ ᱨᱮ ᱴᱤᱠᱮᱴ ᱠᱟᱣᱩᱱᱴᱚᱨ ᱦᱚᱛᱮᱛᱮ ᱥᱴᱮᱥᱚᱱ ᱨᱮ ᱨᱤᱡᱟᱨᱵᱮᱥᱚᱱ ᱥᱩᱵᱤᱫᱷᱟ ᱥᱟᱶᱛᱮ ᱱᱚᱣᱟ ᱥᱴᱮᱥᱚᱱ ᱫᱚ ᱩᱛᱱᱟᱹᱣ ᱟᱠᱟᱱᱟ । ᱱᱚᱣᱟ ᱨᱮᱞ ᱴᱮᱞ ᱯᱷᱨᱤ ᱣᱟᱭᱯᱟᱭᱤ ᱥᱟᱶᱛᱮ ᱩᱛᱱᱟᱹᱣ ᱟᱠᱟᱱᱟ ᱾ ᱥᱴᱮᱥᱚᱱ ᱨᱮᱱᱟᱜ ᱵᱚᱞᱚᱱ ᱫᱩᱣᱟᱹᱨ ᱨᱮ ᱢᱤᱫ ᱰᱤᱡᱤᱴᱚᱞ ᱢᱩᱡᱤᱭᱚᱢ ᱵᱷᱤᱰᱤᱭᱳ ᱣᱟᱞ ᱥᱟᱶ ᱥᱴᱮᱥᱚᱱ ᱦᱚᱸ ᱩᱛᱱᱟᱹᱣ ᱟᱠᱟᱱᱟ ᱡᱟᱦᱟᱸ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱢᱟᱨᱟᱝ ᱱᱟᱜᱟᱢ ᱟᱨ ᱨᱮᱞ ᱥᱮᱵᱟ ᱥᱟᱶ ᱡᱚᱲᱟᱣᱟᱜ ᱮᱴᱟᱜ ᱠᱟᱛᱷᱟ ᱠᱚ ᱩᱫᱩᱜ ᱥᱚᱫᱚᱨᱟ ᱾

ᱜᱮᱞᱟᱨᱤ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

NFR ᱥᱚᱨᱠᱟᱨᱤ ᱣᱮᱵᱽᱥᱟᱭᱤᱴ 

ᱛᱷᱚᱠ:ᱠᱟᱪᱷᱟᱨ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱞᱩᱢᱰᱤᱝ ᱨᱮᱞᱣᱮ ᱦᱟᱹᱴᱤᱧ